text: 16 vestkystbilister får klip i kortet
  11 juli 2017 kl. 20.08
  16 bilister, der tirsdag kørte for stærkt nær Esbjerg, får snart en henvendelse fra politiet.
  En stribe bilister blev blitzet, da Syd- og Sønderjyllands Politis ATK-vogn var på gaden i en 50 km/t-zone i dag. Inden fartkontrollen havde politiet skrevet på Twitter, at de var på vej ud på vejene. Men den besked nåede ikke ud til alle. 
  I alt blev 69 bilister fanget af fartmåleren på Kongeåvej i Gredstedbro. 16 af dem får nu et klip i kortet.
  På Gredstedbro-kanten er en ATK vogn kørt ud i en 50 km/t zone. #politidk
  Anderledes gik det på Koldingvej i Løgumkloster, hvor Syd- og Sønderjyllands Politi også havde kørt en vogn ud. Her kørte 757 biler forbi. Ingen af dem blev blitzet.
  